Diari Oficial de la Generalitat Valenciana


Sumari del DOGV 5499, del 26-04-2007 (2007/5015)

RESOLUCIÓ de 17 d'abril de 2007, de la direcció general d'Ensenyament de la convocatòria d'ajudes per a l'adquisició de llibres de text per a l'alumnat que cursa l'Educació Primària i el primer cicle d'Educació Secundària Obligatòria en centres finançats amb fons públics, per al curs 2006-2007. Fase C.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5499

Data del DOGV
:   26-04-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/5015


Data del document
:   17-04-2007

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * ensenyament secundari
    * alumne
    * suport econòmic
    * ensenyament primari
    * llibre escolar
    * alumnat
    * ajuda pública

L'Orde de la Conselleria de Cultura, Educació i Esport, de 14 de novembre de 2005, per la qual es convoquen ajudes per a l'adquisició de llibres de text per a l'alumnat que cursa l'Educació Primària i el primer cicle d'Educació Secundària Obligatòria en centres finançats amb fons públics per al curs 2006-2007 (DOGV 5.147, d'1 de desembre), en l'apartat 7.c establix la Fase C per a resoldre situacions de necessitat econòmica de l'alumnat que s'ha incorporat als centres al llarg del curs escolar o que ha canviat, extraordinàriament, la situació econòmica de la unitat familiar i s'obri la possibilitat de sol·licitar i de rebre ajuda d'aquesta fase C, fins al 31 de març de 2007, sempre que les disponibilitats econòmiques ho permeten.  
La Resolució de 21 de decembre de 2006 (DOGV 5/01/2007), va concedir l'ajuda per a l'adquisició de llibres de text per a l'alumnat que cursa l'Educació Primària i el Primer Cicle d'Educació Secundària Obligatòria en centres finançats amb fons públics, per al curs 2006-2007, de la Fase C.   
Vista la documentació aportada pels interessats i pel centre docent, des de la data de l'última Resolució avans dita, de la qual es desprén que estos reunixen els requisits, establits en l'Orde de convocatòria de 14 de novembre de 2005, per a ser beneficiaris de l'ajuda per a l'adquisició de llibres de text en la fase C, cal concedir l'ajuda al dit alumnat.  
Fent ús de les atribucions que m'atorguen l'apartat 9.3 i la disposició final primera de la dita Orde de 14 de novembre de 2005, per a dictar esta resolució, per delegació del conseller de Cultura, Educació i Esport, resolc:  
Primer  
Concedir l'ajuda per a l'adquisició de llibres de text a l'alumnat que l'ha sol·licitada i que ha acreditat que reunix els requisits per a ser beneficiari de la Fase C de l'Orde de convocatòria de 14 de novembre de 2005, la relació del qual figura en l'annex I.  
Segon  
Denegar l'ajuda per a l'adquisició de llibres de text a l'alumnat de l'annex II per no reunir els requisits per a ser beneficiari de la Fase C.  
Tercer  
El pagament de les ajudes de l'alumnat que ha resultat beneficiari, es realitzarà a càrrec de la línia de subvenció T0067000, denominada Gratuïtat Llibres de Text, de la Llei de Pressupostos de la Generalitat per a l'exercici 2007.  
Quart  
Ordenar la publicació de la present Resolució al Diari Oficial de la Comunitat Valenciana.  
Quint  
Ordenar l'exposició de l'annex I i II, i de la present Resolució, el dia 24 d'abril de 2007, als taulers d'anuncis dels centres docents on cursa estudis l'alumnat, a les direccions territorials de Cultura, Educació i Esport d'Alacant, Castelló i València, i a la pàgina d'Internet http://www.cult.gva.es/dgcd/dgcdtemp/becas.htm.  
Sext  
Esta resolució produirà efectes a partir de l'endemà de la seua publicació al Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present Resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la publicació al Diari Oficial de la Comunitat Valenciana.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació al Diari Oficial de la Comunitat Valenciana.  
València, 17 d'abril de 2007.- El director general d'Ensenyament: Josep Vicent Felip Monlleó.